Diari Oficial de la Generalitat Valenciana


Sumari del DOGV 7716, del 10-02-2016 (2016/880)

RESOLUCIÓ de 8 de febrer de 2016, del director general de Relacions amb les Corts, per la qual es disposa la publicació del conveni entre la Generalitat, a través de la Conselleria d'Educació, Investigació, Cultura i Esport, i l'Ajuntament de Paiporta per a la nova autorització del centre docent públic de formació de persones adultes denominat Municipal de FPA de Paiporta, de titularitat municipal, de l'esmentada localitat, per trasllat de les instal·lacions i canvi del cicle per al qual va ser autoritzat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7716

Data del DOGV
:   10-02-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/880


Data del document
:   08-02-2016

Organisme emissor
:   Presidència de la Generalitat

Tipus de document
:   Resolució

Descriptors 

:   * Paiporta
    * centre d'ensenyament

RESOLUCIÓ de 8 de febrer de 2016, del director general de Relacions amb les Corts, per la qual es disposa la publicació del conveni entre la Generalitat, a través de la Conselleria d'Educació, Investigació, Cultura i Esport, i l'Ajuntament de Paiporta per a la nova autorització del centre docent públic de formació de persones adultes denominat Municipal de FPA de Paiporta, de titularitat municipal, de l'esmentada localitat, per trasllat de les instal·lacions i canvi del cicle per al qual va ser autoritzat. [2016/880]  
La Generalitat, a través de la Conselleria d'Educació, Investigació, Cultura i Esport, i l'Ajuntament de Paiporta han subscrit, prèvia tramitació reglamentària, el dia 23 de desembre de 2015, el conveni per a la nova autorització del centre docent públic de formació de persones adultes denominat Municipal de FPA de Paiporta, de titularitat municipal, de l'esmentada localitat, per trasllat de les instal·lacions i canvi del cicle per al qual va ser autoritzat.  
En compliment del que establix la clàusula deu de l'esmentat conveni, procedix la publicació en el Diari Oficial de la Comunitat Valenciana del dit conveni, que ha quedat inscrit en el Registre de Convenis de la Generalitat amb el número 128/2016, i que figura com a annex d'esta resolució.  
  
València, 8 de febrer de 2016.- El director general de Relacions amb les Corts: Antonio Torres Salvador.  
  
  
Conveni entre la Generalitat (Conselleria d'Educació, Investigació, Cultura i Esport) i l'Ajuntament de Paiporta, per a la nova autorització del centre docent públic de formació de persones adultes denominat Municipal de FPA de Paiporta, de titularitat municipal, de l'esmentada localitat, per trasllat de les instal·lacions i canvi del cicle per al qual va ser autoritzat  
  
València, 23 de desembre de 2015  
  
Reunits  
D'una part, Vicent Marzà Ibáñez, conseller d'Educació, Investigació, Cultura i Esport, en virtut del Decret 8/2015, de 29 de juny, del president de la Generalitat, pel qual es nomenen vicepresidenta, consellers, secretària i portaveu del Consell (DOCV 30.06.2015), en nom i representació de la Generalitat, expressament autoritzat per a la firma del present conveni en virtut de l'acord del data 23 d'octubre de 2015, del Consell.  
D'una altra part, Isabel Martín Gómez, alcaldessa presidenta de l'Ajuntament de Paiporta, facultada per a aquest acte per acord del Ple de l'ajuntament esmentat del dia 30 de juliol de 2015.  
  
Manifesten  
1. L'Ajuntament de Paiporta va acordar sol·licitar la nova autorització per trasllat de les seues instal·lacions i canvi de cicle per al qual va ser autoritzat del centre docent públic de formació bàsica de persones adultes denominat Municipal de FPA de Paiporta, de la seua titularitat a Paiporta dins del marc educatiu vigent establit per la Llei 2/2006, de 3 de maig, d'Educació (LOE) (BOE 106, 04.05.2006); la Llei 1/1995, de 20 de gener, de la Generalitat Valenciana, de Formació de les Persones Adultes (DOGV 2439, 31.01.1995); el Decret 220/1999, de 23 de novembre, del Govern Valencià, pel qual es regulen els programes formatius que figuren en la Llei 1/1995, de 20 de gener, de la Generalitat Valenciana, de Formació de les Persones Adultes, i s'estableix el currículum dels programes d'alfabetització i programes per a adquirir i actualitzar la formació bàsica de les persones adultes fins a l'obtenció del títol de Graduat en Educació Secundària a la Comunitat Valenciana (DOGV 3638, 02.12.1999); el Decret 207/2003, de 10 d'octubre, del Consell de la Generalitat, pel qual s'estableixen els requisits mínims dels centres docents de formació de persones adultes que impartisquen ensenyaments bàsics (DOGV 4607, 14.10.2003); el Decret 256/2004, de 12 de novembre, del Consell de la Generalitat, pel qual es modifica el Decret 207/2003, de 10 d'octubre (DOGV 4884, 16.11.2004), i el Decret 23/2006, de 17 de febrer, pel qual es modifica el Decret 207/2003, de 10 d'octubre (DOGV 5203, 21.02.2006).  
  
2. La disposició addicional segona, punt 2, de la Llei Orgànica 8/1985, de 3 de juliol (BOE 159, 04.07.1985), reguladora del dret a l'educació, estableix que la creació de centres docents públics els titulars dels quals siguen les corporacions locals s'ha de realitzar per conveni entre l'Administració educativa competent i les corporacions.  
3. Tal com estableix l'article 11 de la Llei 1/1995, de 20 de gener, ja mencionada: «Els programes per a la formació de les persones adultes previstos en l'article 5 d'aquesta llei es podran impartir en les modalitats d'ensenyament presencial i a distància en centres públics o privats que hi estiguen autoritzats».  
4. Tal com estableix l'article 70 de la Llei 2/2006, de 3 de maig (LOE), ja mencionada, «quan l'educació de les persones adultes conduïsca a l'obtenció d'un dels títols establits en la present llei, serà impartida en centres docents ordinaris o específics, degudament autoritzats per l'Administració educativa competent».  
5. El Servei d'Infraestructures ha emés un informe de data 12 de juliol de 2013 a la proposta d'instal·lacions i ús educatiu, ja que s'ajusta al que disposa la normativa aplicable als requisits mínims que han de complir aquests centres, és a dir, el Decret 207/2003, de 10 d'octubre, mencionat en el punt 1.  
6. El 15 de juliol de 2013, la Direcció General de Centres i Personal Docent va emetre un informe favorable a la proposta d'instal·lacions i ús educatiu dels espais reflectits en els plànols presentats per a la nova autorització del centre mencionat.  
7. La Inspecció Educativa i la Unitat Tècnica de la Direcció Territorial d'Educació, Investigació, Cultura i Esport han emés informes favorables en el seu àmbit competencial respectiu.  
Per això, en virtut de les competències que atorga el Reial Decret 2093/1983, de 28 de juliol, sobre traspàs de funcions i serveis de l'Administració de l'Estat a la Comunitat Valenciana en matèria d'educació, i la Llei 7/1985, de 2 d'abril, reguladora de les bases de règim local, la Conselleria d'Educació, Investigació, Cultura i Esport i l'Ajuntament de Paiporta acorden subscriure el present conveni atenent les següents  
  
  
Clàusules  
  
Primera  
L'objecte del present conveni és la nova autorització per trasllat d'instal·lacions i canvi de cicle per al qual va ser autoritzat del centre docent públic de formació de persones adultes denominat Municipal de FPA de Paiporta, de titularitat íntegrament municipal, de conformitat amb la disposició addicional segona, punt 2, de la Llei Orgànica 8/1985, de 3 de juliol, reguladora del dret a l'educació (LODE) (BOE 159, 04.07.1985), amb les característiques, ensenyaments i configuració que s'indiquen:  
  
Denominació genèrica: centre docent públic de formació bàsica de persones adultes (cicles I i II).  
Denominació específica: Municipal de FPA de Paiporta.  
Domicili: c/ Palleter, 1.  
Nou domicili: c/ Doctor López Trigo, s/n.  
Localitat: Paiporta.  
Província: València.  
Codi: 70848438.  
Titular: Ajuntament de Paiporta.  
  
Ensenyaments autoritzats: els programes del cicle I i primer nivell del cicle II de la Formació Bàsica de Persones Adultes i els programes formatius continguts en l'annex III del Decret 220/1999, de 23 de novembre, del Govern Valencià (DOGV 3638, 02.12.1999).  
Ensenyaments que s'autoritzen: els programes del segon nivell del cicle II de la Formació Bàsica de Persones Adultes.  
Configuració resultant d'ensenyaments autoritzats: els programes del cicle I i cicle II de la Formació Bàsica de Persones Adultes i els programes formatius continguts en l'annex III del Decret 220/1999, de 23 de novembre.  
Capacitat: 4 unitats de Formació Bàsica de Formació de Persones Adultes amb un màxim de 126 llocs escolars en presència simultània, distribuïts de la manera següent:  
- 2 unitats del cicle I amb 20 llocs escolars per unitat.  
- 2 unitats del cicle II amb 33 llocs escolars per unitat.  
Si bé es dóna el nombre màxim de places escolars, s'haurà de tindre en compte el nombre d'aules corresponents al cicle I i al cicle II, ja que les unitats destinades a cicle I tenen un nombre màxim de 20 places escolars.  
  
Segona  
Amb la mateixa data d'efectes del present conveni, això és, inici del curs 2015-2016, s'extingirà l'autorització pel cessament d'activitats del Centre Municipal de FPA núm. 2 de Paiporta, codi 48185076, creat per conveni amb la Conselleria d'Educació de 9 de setembre de 2009 (DOGV 6122, 14.10.2009) i trasllat d'instal·lacions posterior per conveni amb la Conselleria d'Educació, Formació i Ocupació de 29 de maig de 2012 (DOGV 6804, 26.06.2012). Així mateix, des de la firma del present conveni, el conveni subscrit el 9 de setembre de 2009 i el subscrit el 29 de maig de 2012 deixaran de produir efectes.  
  
  
Tercera  
Correspon al titular del centre objecte del present conveni la dotació pressupostària necessària per a les despeses derivades del personal docent i no docent, així com del funcionament del centre esmentat, independentment de la possibilitat de concórrer a totes les convocatòries públiques que realitze la Conselleria d'Educació, Investigació, Cultura i Esport per a la concessió de subvencions o ajudes econòmiques als centres de formació de persones adultes.  
  
Quarta  
El centre objecte del present conveni se sotmetrà a l'autoritat de la Conselleria d'Educació, Investigació, Cultura i Esport i de la Inspecció Educativa en els termes que preveu el títol VII de la Llei Orgànica 2/2006, de 3 de maig (LOE), que regula la inspecció del sistema educatiu, i la resta de normativa de desplegament que puga dictar-se sobre la dita matèria.  
  
Cinquena  
El titular del centre es compromet a:  
a) Complir el que estableix sobre òrgans de govern dels centres públics el capítol III del títol V de la Llei Orgànica 2/2006, de 3 de maig, d'Educació.  
b) Complir la normativa aplicable que estableix els requisits mínims dels centres que impartisquen ensenyaments de règim general.  
c) Seguir les directrius acadèmiques de l'Administració educativa per als centres dependents de la Conselleria d'Educació, Investigació, Cultura i Esport, així com presentar cada curs acadèmic una programació general anual en què consten les dades acadèmiques i administratives del centre.  
Així mateix, haurà de notificar a la Conselleria d'Educació, Investigació, Cultura i Esport els canvis de professorat que puguen produir-se i adjuntar a aquesta notificació els documents que justifiquen el compliment de la titulació exigida del nou professorat.  
d) La custòdia d'expedients d'alumnes, i tots els documents de caràcter acadèmic i administratiu que es generen.  
  
Sisena  
El present conveni produeix efectes el mateix dia que siga firmat; no obstant això, l'autorització d'obertura i funcionament del centre produirà efectes des de l'inici del curs acadèmic 2015-2016.  
  
Setena  
Les modificacions en els ensenyaments, instal·lacions i la resta de requisits mínims, excepte les que suposen una nova autorització d'acord amb el que preveu l'article 13.2 del Reial Decret 332/1992, de 3 d'abril, seran notificades a l'Administració educativa, la qual instruirà l'expedient corresponent, que es tramitarà, a falta d'una normativa específica per als centres docents públics, d'acord amb el procediment regulat en el títol IV del mencionat Reial Decret 332/1992, de 3 d'abril. Finalitzarà la seua aprovació per resolució del conseller competent en matèria d'educació.  
En els supòsits arreplegats en l'article 13.2 abans esmentat, s'instruirà un expedient que donarà lloc a una nova autorització, i per a això s'haurà de subscriure el conveni oportú entre les parts.  
  
Huitena  
El present conveni estarà vigent fins a la seua extinció per qualsevol de les causes següents:  
a) Per acord mutu de les parts.  
b) Per incompliment de les obligacions assumides per l'Ajuntament.  
  
c) Per denúncia d'una de les parts, després de l'avís previ, com a mínim, de sis mesos abans de l'inici del curs acadèmic en què s'haja d'extingir.  
d) Per canvi de titularitat, trasllat d'instal·lacions o cessament de les activitats del centre.  
En els supòsits previstos en els punts b i d, l'extinció requerirà la comunicació prèvia de la Conselleria al titular del centre.  
D'acord amb el que estableix l'article 11.1.f del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, en el cas d'extinció del conveni per les causes anteriorment arreplegades es tramitarà el corresponent expedient de revocació de l'autorització concedida al centre. Aquesta extinció produirà efectes a partir del final del curs escolar en què es produïsca la causa.  
  
Novena  
L'aplicació i l'execució d'aquest conveni, incloent-hi a aquest efecte tots els actes jurídics que es puguen dictar per al seu desplegament o execució, no podrà tindre cap incidència en la dotació de tots i cada un dels capítols de despesa assignats a la conselleria esmentada, i en tot cas haurà de ser atesa amb els mitjans personals i materials de la conselleria competent per raó de la matèria.  
  
Deu  
Aquest conveni s'inscriurà en el Registre de Centres Docents de la Comunitat Valenciana, així com en el Registre de Convenis de la Generalitat, i serà publicat en el Diari Oficial de la Comunitat Valenciana.  
  
Com a prova de conformitat i perquè en quede constància, firmen les dos parts el present conveni en el lloc i la data esmentats anteriorment.  
  
El conseller d'Educació, Investigació, Cultura i Esport: Vicent Marzà Ibáñez  
L'alcaldessa presidenta de l'Ajuntament de Paiporta: Isabel Martín Gómez